### Resume

En bygherre har anmodet om en lokalplan, som muliggør boligbebyggelse i form af henholdsvis 41 åben-lav boliger og 41 tæt-lav boliger sydvest for Egtved.

Lokalplanområdet har en størrelse på ca. 12 ha og består i dag af dyrket mark. Lokalplanen forudsætter en justering mellem to kommuneplanrammer, hvorved de rekreative arealer forøges. Der skal derfor laves et tillæg til [adresse] 2021-2033.

### Sagsfremstilling

![](data:image/png;base64...)

Figur 1 - Oversigtskort

En bygherre har anmodet om en lokalplan, som muliggør boligbebyggelse i form af henholdsvis åben-lav og tæt-lav boligbebyggelse sydvest for Egtved.

Lokalplanområdet er på ca. 12 ha. og ligger på et plateau syd for Egtved. Mellem lokalplanområdet og Egtved ligger et særlig landskab, i form af en dal med overdrev og eng. [adresse] løber i gennem dalen, og der er for nyligt anlagt regnvandssøer med et rekreativt stiforløb i den østlige ende af dalen. Syd og sydvest for lokalplanområdet ligger Benny Kjær samt endnu en dal, hvor der er en populær vandrerute. Langs denne dals nordlige side ligger et relativt stort overdrev. Selve lokalplanområdet ligger forholdsvis fladt i et bølget terræn og ligger i dag som dyrket mark.

Der ønskes mulighed for at udstykke grunde til ca. 41 åben-lav boliger og 41 tæt-lav boliger.

25 af åben-lav boligerne ønskes udlagt som skovparceller, hvor beboelse og have ligger omgivet af træer og beplantning og uden hæk mellem parcellerne. De ønskes udstykket ned til et areal på minimum 500 m2, hvoraf de resterende kvadratmeter bruges som fælles friareal. Indenfor de 500 m2 er der mulighed for bebyggelse, græsplæne og hæk, mens resten af arealet bliver ejet og driftet af grundejerforeningen. Dette skal give muligheden for, at åben-lav grundene fremstår som liggende i landskabet omgivet af træer og buske og ikke den sædvanlige hæk samtidig med, at boligområdet fremstår som åbent og ikke tæt. De mindre grunde giver samlet set ikke flere åben-lav parceller end ved en normal udstykning.

Bygherre ønsker også mulighed for at udstykke tæt-lav grunde ned til 300 m2, mod at op til 100 m2 af grundens areal tillægges det fælles friareal.
Vejadgang skal etableres fra [adresse] med et nyt vejforløb parallelt med [adresse].

Der skal anlægges en stiforbindelse i lokalplanområdet, som forbinder lokalplanområdet til henholdsvis [adresse] mod nord og [adresse] mod syd. Stien mod midtbyen forløber via sødalen og knytter sig på de eksisterende stiforbindelser rundt om de nyligt anlagte regnvandssøer.

Ved evt. behov for lokal håndtering af regnvand, har bygherre tilkendegivet, at der er afsat areal til regnvandsbassin i sødalen, og kan på den måde bidrage til et samlet landskab af rekreative regnvandssøer.

Kommuneplantillæg
Lokalplanen kræver et kommuneplantillæg, da et ca. 4.400 m2 stort areal skal overgå fra rekreativ ramme til boligramme i kommuneplanen, og et ca. 6.600 m2 stort areal skal overgå fra boligramme til rekreativ ramme i kommuneplanen. Teknik og Miljø kan godt anbefale anvendelsesændringen, da overførslen giver ca. 2.200 m2 mere rekreativ ramme. Arealet der overføres fra boligramme til reakreativ ramme er skråndende og ligger i forlængelse af dalforløbet, og det vurderes, at arealet bedre anvendes som rekreative formål. Kommuneplantillægget skal i fordebat.

Høringsperiode
Høringsperioden for lokalplanen og tillægget er 8 uger jævnfør planloven, da tillægget skal i fordebat og dermed har særlig interesse for offentligheden.

Overtagelsespligt/Frafaldserklæring
Lokalplanområdet er privatejet og overføres fra land- til byzone. Det er aftalt med ejer, at der underskrives en frafaldserklæring.

Klima- og resiliensvurdering
Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1364 og tillæg nr. 19 igangsættes. |

### Beslutning

Godkendt.

Nils Koch var fraværende.